નવીદિલ્હી : એક મહત્વપૂર્ણ ઘટનાક્રમમાં કોંગ્રેસ પ્રમુખ સોનિયા ગાંધીએ પોતાના પક્ષના સભ્યોને વડાપ્રધાન નરેન્દ્ર મોદીના નામનો ઉલ્લેખ નહીં કરવા આજે અપીલ કરી હતી. મોદીને ટાર્ગેટ નહીં કરવા કોંગ્રેસના સાંસદોને સોનિયા ગાંધીએ અપીલ કરીને તમામને ચોંકાવી દીધા હતા. લોકસભામાં જ્યારે મોદી ઉપસ્થિત રહે ત્યારે આ પ્રકારના નિવેદન નહીં કરવા કહેવામાં આવ્યું હતું. અહેવાલ મુજબ કોંગ્રેસ વડાએ પક્ષના કાર્યકરોને અને સાંસદોને આ મુજબની અપીલ કરી હતી.